**รายงานการประชุมสภาเทศบาลตำบลบ้านใหม่**

**สมัยสามัญ สมัยที่ 4 ประจำปี พ.ศ. ๒๕62**

**วันศุกร์ที่ 15 พฤศจิกายน ๒๕๖2 เวลา ๐๙.๓๐ น.**

**ณ ห้องประชุมสภาเทศบาลตำบลบ้านใหม่**

...................................................................

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายสมศักดิ์ | ดุมใหม่ | รองประธานสภาเทศบาล | *สมศักดิ์ ดุมใหม่* |
| 2 | นายสวัสดิ์ | พงษ์ใหม่ | สมาชิกสภาเทศบาล เขต 1 | *สวัสดิ์ พงษ์ใหม่* |
| 3 | นายทวี | กูบโคกกรวด | สมาชิกสภาเทศบาล เขต 1 | *ทวี กูบโคกกรวด* |
| ๔ | นายอุเทน | กูปโคกกรวด | สมาชิกสภาเทศบาล เขต ๑ | *อุเทน กูปโคกกรวด* |
| ๕ | นายสถาพร | ชาญสูงเนิน | สมาชิกสภาเทศบาล เขต ๑ | *สถาพร ชาญสูงเนิน* |
| ๖ | นายจันทร์ | เทาใหม่ | สมาชิกสภาเทศบาล เขต 2 | *จันทร์ เทาใหม่* |
| ๗ | นางอุดรรัตน์ | เกษใหม่ | สมาชิกสภาเทศบาล เขต 2 | *อุดรรัตน์ เกษใหม่* |
| ๘ | นายประหยัด | เพื่อนเกาะ | สมาชิกสภาเทศบาล เขต 2 | *ประหยัด เพื่อนเกาะ* |
| ๙ | นายธวัชชัย | โชตินภาลัย | สมาชิกสภาเทศบาล เขต 2 | *ธวัชชัย โชตินภาลัย* |
| ๑๐ | นางธัญพร | ศรีมะเริง | เลขานุการสภาเทศบาล | *ธัญพร ศรีมะเริง* |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายรวย | ทองยัง | ประธานสภาเทศบาล | ***ไม่มาประชุม*** |
| 2 | นายจอมพล | ศรีพนม | สมาชิกสภาเทศบาล เขต 1 | ***ไม่มาประชุม*** |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นางสาวสุรีย์ | พิมพ์ปรุ | ปฏิบัติหน้าที่นายกเทศมนตรี | *สุรีย์ พิมพ์ปรุ* |
| ๒ | นายภุชพงศ์ | บุญศรีรัตนะ | ผู้อำนวยการกองช่าง | *ภุชพงศ์ บุญศรีรัตนะ* |
| 3 | นางชวันภรณ์ | รุ่งเรือง | ผู้อำนวยการกองคลัง | *ชวันภรณ์ รุ่งเรือง* |
| ๔ | นางเพียงพิศ | แพงอนันต์ | ผู้อำนวยการกองการศึกษา | *เพียงพิศ แพงอนันต์* |
| 5 | นายเพิ่มพูล | ยาสมุทร | ผู้อำนวยการกองสาธารณสุขฯ | *เพิ่มพูน ยาสมุทร* |
| 6 | นางสาวเนตรนภา | อาจปรุ | ครู กศน. ตำบลบ้านใหม่ | *เนตรสภา อาจปรุ* |
| 7 | นางสาวภาติยา | อารี | ครู กศน. ตำบลบ้านใหม่ | *ภาติยา อารี* |
| 8 | นางภคภัทร | เดชชาติธนาคุณ | นักจัดการงานทั่วไปปฏิบัติการ | *ภคภัทร เดชชาติธนาคุณ* |
| 9 | นางเพ็ญนภา | ชนะชัย | ครู รร.อุบลรัตน์ราชกัญญา | *เพ็ญนภา ชนะชัย* |
| 10 | นางสาวสุกัญญา | มะแม้น | กำนันตำบลบ้านใหม่ | *สุกัญญา มะแม้น* |

**เริ่มประชุมเวลา 09.3๐ น.** เมื่อได้เวลาประชุม (เลขานุการสภาเทศบาลตำบลบ้านใหม่ ได้ตรวจสอบรายชื่อผู้เข้าร่วมประชุมเมื่อครบองค์ประชุมแล้ว) มีสมาชิกสภาเทศบาลมาประชุม 8 ท่าน ลาประชุม 2 ท่าน คือ 1.นายรวย ทองยัง ประธานสภาเทศาล 2. นายจอมพล ศรีพนม สมาชิกสภาเทศบาล เขต 1 และ นายอุเทน กูบโคกกรวด สมาชิกสภาเทศบาล เขต 1 ยังไม่มาถึงที่ประชุม เลขานุการสภาเทศบาลเชิญสมาชิกสภาเทศบาลเข้าห้องประชุม

เมื่อที่ประชุมพร้อมแล้ว เลขานุการสภาเทศบาล ได้เชิญนายสมศักดิ์ ดุมใหม่ รองประธานสภาเทศบาลปฏิบัติหน้าที่แทนประธานสภาเทศบาลตำบลบ้านใหม่ จุดธูป เทียน บูชาพระรัตนตรัย พร้อมนำผู้เข้าร่วมประชุมทุกท่านไหว้พระสวดมนต์ และเรียนเชิญประธานสภาเทศบาลบ้านใหม่ กล่าวเปิดประชุมสภาเทศบาลตำบลบ้านใหม่ สมัยสามัญ สมัยที่ 4 ประจำปี พ.ศ. ๒๕๖2 และดำเนินการประชุมตามระเบียบวาระการประชุมต่อไป

**นายสมศักดิ์ ดุมใหม่** เรียน ท่าน สมาชิกสภาเทศบาลทุกท่าน ปลัดเทศบาล

**ประธานสภาเทศบาล** ผู้อำนวยการกองทุกกอง พนักงานเทศบาล เจ้าหน้าที่ที่เกี่ยวข้อง และผู้สนใจเข้าร่วมรับฟังการประชุมสภาเทศบาลตำบลบ้านใหม่ ทุกท่าน ผมขอเปิดการประชุมสภา สมัยสามัญ สมัยที่ 4 ครับ ให้เลขานุการสภาอ่านประกาศเรียกประชุมสภาเทศบาล

**นางธัญพร ศรีมะเริง** ประกาศสภาเทศบาลตำบลบ้านใหม่

**เลขานุการสภาเทศบาล** เรื่อง เรียกประชุมสภาเทศบาลตำบลบ้านใหม่

สมัยสามัญ สมัยที่ 4 ประจำปี พ.ศ. ๒๕๖๒

............................................................

ตามมติสภาเทศบาลตำบลบ้านใหม่ เมื่อคราวประชุมสภาเทศบาลตำบลบ้านใหม่ สมัยสามัญ สมัยแรกประจำปี 25๖๒ เมื่อวันที่ ๒๒ กุมภาพันธ์ ๒๕๖๒ ได้กำหนดสมัยประชุมสภาเทศบาลตำบลบ้านใหม่ สมัยสามัญ สมัยที่ 4 ประจำปี พ.ศ. ๒๕๖๒ ระหว่างวันที่ ๑ พฤศจิกายน 25๖๒ ถึงวันที่ 30 พฤศจิกายน ๒๕๖๒ จำนวนวันประชุม ๓๐ วัน นั้น

อาศัยอำนาจตามข้อ ๒๒ แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่นพ.ศ. ๒๕๔๗ ประธานสภาเทศบาลตำบลบ้านใหม่ จึงแจ้งให้สมาชิกสภาเทศบาลตำบลบ้านใหม่ และประชาชนในเขตเทศบาลตำบลบ้านใหม่ได้รับทราบว่าสภาเทศบาลตำบลบ้านใหม่ จะดำเนินการเรียกประชุมสภาเทศบาลตำบลบ้านใหม่ สมัยสามัญ สมัยที่ 4 ประจำปี พ.ศ. ๒๕๖๒ เริ่มตั้งแต่วันที่ 1 พฤศจิกายน 25๖๒ เป็นต้นไป

มีกำหนดไม่เกิน ๓๐ วัน สำหรับวันนัดประชุมสภาเทศบาลวันใดนั้นจะแจ้งให้ทราบอีกครั้ง

จึงประกาศมาเพื่อทราบโดยทั่วกัน

ประกาศ ณ วันที่ 17 เดือน ตุลาคม พ.ศ. ๒๕๖๒

(นายรวย ทองยัง)

ประธานสภาเทศบาลตำบลบ้านใหม่

**ระเบียบวาระที่ ๑** **เรื่องที่ประธานจะแจ้งต่อที่ประชุม**

-ไม่มี-

**ระเบียบวาระที่ ๒ เรื่องรับรองรายงานการประชุม**

**รายงานการประชุมสภาเทศบาลสมัยวิสามัญ สมัยที่ 1 ประจำปี 25๖2 วันที่ 27 กันยายน ๒๕๖2**

**นายสมศักดิ์ ดุมใหม่** ต่อไปเป็นระเบียบวาระที่ ๒ เรื่อง รับรองรายงานการประชุม สมัย

**ประธานสภาเทศบาล** วิสามัญ สมัยที่ 1 ประจำปี 25๖2 วันที่ 27 กันยายน ๒๕๖2ท่าน

สมาชิกได้เปิดดูรายงานประชุมเลยนะครับ

**นางธัญพร ศรีมะเริง** มีสมาชิกสภาเทศบาลอยู่ในที่ประชุม 7 ท่าน ถือเป็นองค์ประชุม

**เลขานุการสภาเทศบาล**

**นายสมศักดิ์ ดุมใหม่** มีท่านใดจะแก้ไขไหมครับ ถ้าไม่มีผมจะขอมติเลยนะครับ

**ประธานสภาเทศบาล** เรื่อง รับรองรายงานการประชุม สมัยวิสามัญ สมัยที่ 1 ประจำปี 25๖2 วันที่ 27 กันยายน 2562 ท่านใดรับรอง กรุณายกมือครับ

**นางธัญพร ศรีมะเริง**  มีสมาชิกสภาเทศบาลรับรองทั้งหมด 8 ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายธวัชชัย โชตินภาลัย

**งดออกเสียง**

1.นายสมศักดิ์ ดุมใหม่ รองประธานสภาเทศบาล ปฏิบัติหน้าที่

ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง 7 ท่าน รับรอง 7 ท่าน ในการรับรองรายงานการประชุมสภาเทศบาลตำบลบ้านใหม่ สมัยวิสามัญ สมัยที่ 1 ประจำปี ๒๕๖2 เมื่อวันที่ 27 กันยายน ๒๕๖2**

**ระเบียบวาระที่ 3 เรื่อง เพื่อพิจารณา**

**นายสมศักดิ์ ดุมใหม่** ต่อไปเป็นระเบียบวาระที่ 3 เรื่อง เพื่อพิจารณาที่ประชุม ไม่มี ครับ

**ประธานสภาเทศบาล**

**ระเบียบวาระที่ 4 เรื่องอื่น ๆ**

**-รายงานผลการติดตามและประเมินผลแผนพัฒนา ประจำปี พ.ศ. 2562**

**นายสมศักดิ์ ดุมใหม่** ต่อไปเป็นระเบียบวาระที่ 4 เรื่อง อื่น ๆ รายงานผลการติดตามและ

**ประธานสภาเทศบาล** ประเมินผลแผนพัฒนา ประจำปี พ.ศ. 2562 เชิญท่านอุดรรัตน์ ครับ

**นางอุดรรัตน์ เกษใหม่** เรียนประธานสภาเทศบาล สมาชิกสภาเทศบาล และผู้เข้าร่วมประชุม

**สมาชิกสภาเทศบาลเขต 2** ทุกท่าน ค่ะ ดิฉัน นางอุดรรัตน์ เกษใหม่ สมาชิกสภาเทศบาล เขต 2 ในฐานะเป็นคณะกรรมการติดตามแผลและประเมินผลแผนพัฒนาท้องถิ่น ๔ ปี ซึ่งเราได้ประชุมเมื่อวันที่ 30 ตุลาคม 2562 เราจะเห็นว่าโครงการตามแผนยุทธศาสตร์ยังมีอีกเยอะ แต่เราทำได้น้อยมาก ขอให้ทุกท่านได้เปิดดูตามเอกสารที่แนบมาพร้อมวาระการประชุมนะค่ะ ยุทธศาสตร์ที่ 1 ถึงยุทธศาสตร์ที่ 10 ค่ะ **สรุปผลการติดตามและประเมินผล ปีงบประมาณ พ.ศ.2561-2564 ครั้งที่ 2 (ตุลาคม 2562)**

**1.1 ยุทธศาสตร์การพัฒนา ปีงบประมาณ พ.ศ.2561 – 2564**

1.1.1 แผนยุทธศาสตร์การพัฒนาเทศบาลตำบลบ้านใหม่เป็นแผนยุทธศาสตร์ที่กำหนดระยะเวลา 4 ปี พ.ศ.2561 – 2564 ซึ่งเป็นแผนพัฒนาเศรษฐกิจและสังคมของเทศบาลตำบลบ้านใหม่ที่กำหนดยุทธศาสตร์และแนวทางการพัฒนาของเทศบาลตำบลบ้านใหม่ซึ่งแสดงถึงวิสัยทัศน์ พันธกิจ และจุดมุ่งหมายเพื่อการพัฒนาในอนาคต โดยสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์การพัฒนาจังหวัดนครราชสีมา อำเภอเมืองนครราชสีมา และแผนชุมชนตำบลบ้านใหม่/เทศบาลตำบลบ้านใหม่

1.1.2 แผนยุทธศาสตร์การพัฒนาเทศบาลตำบลบ้านใหม่ มีรายละเอียด ดังนี้

1) ยุทธศาสตร์ประกอบด้วย

ยุทธศาสตร์ที่ 1 การพัฒนาการท่องเที่ยว ศาสนาวัฒนาธรรม ประเพณีและกีฬา

ยุทธศาสตร์ที่ 2 การบริหารราชการตามหลักการบริหารบ้านเมืองที่ดี

ยุทธศาสตร์ที่ 3 การรักษาความปลอดภัยในชีวิตและทรัพย์สิน

ยุทธศาสตร์ที่ 4 การอนุรักษ์และพัฒนาทรัพยากรธรรมชาติ และสิ่งแวดล้อม

ยุทธศาสตร์ที่ 5 โครงสร้างพื้นฐาน

ยุทธศาสตร์ที่ 6 การพัฒนาสังคม

ยุทธศาสตร์ที่ 7 การพัฒนาการสานต่อแนวทางพระราชดำริ

ยุทธศาสตร์ที่ 8 การพัฒนาการเกษตร

ยุทธศาสตร์ที่ 9 การพัฒนาการศึกษา

ยุทธศาสตร์ที่ 10 การสาธารณสุข

2) พันธกิจ ประกอบด้วย พันธกิจที่ 1 การพัฒนาชุมชนให้น่าอยู่มีความเข้มแข็ง โดยได้รับบริการ สาธารณะโครงสร้างพื้นฐานที่จำเป็นเพื่อรองรับการขยายตัวของชุมชนและเศรษฐกิจ

พันธกิจที่ 2 การกำจัดขยะมูลฝอย สิ่งปฏิกูลและมลภาวะสิ่งแวดล้อมที่มี อย่างยั่งยืน

พันธกิจที่ 3 การส่งเสริมและพัฒนาศักยภาพของคน ครอบครัวและชุมชนในการพึ่งพาตนเอง

พันธกิจที่ 4 การพัฒนาระบบการบริหารจัดการภาครัฐที่มีส่วนร่วมจากทุก ภาคส่วน

พันธกิจที่ 5 การพัฒนาและบำรุงรักษาแหล่งน้ำอย่างยั่งยืน

3) จุดมุ่งหมายเพื่อการพัฒนาในอนาคต ประกอบด้วย

จุดมุ่งหมายที่ 1 การได้รับบริการด้านโครงสร้างพื้นฐานให้มีความสะดวกและเสนอภาค

จุดมุ่งหมายที่ 2 มลภาวะและสิ่งแวดล้อมไม่เป็นมลพิษให้บ้านเรือนและชุมชนน่าอยู่อย่างสงบสุข

จุดมุ่งหมายที่ 3 ประชาชนมีศักยภาพ มีความรู้ มีรายได้เพียงพอสามารถพึ่งพาตนเองได้

จุดมุ่งหมายที่ 4 การบริหารจัดการภาครัฐที่ดีแบบบูรณาการและมีส่วนร่วม

จุดมุ่งหมายที่ 5 การพัฒนาและบำรุงรักษาลำปรุให้มีความสะอาด ไร้มลพิษ และปรับปรุงภูมิทัศน์ให้สวยงามเป็นแหล่งท่องเที่ยวเชิงเกษตรและเชิงอนุรักษ์

4) แนวทางการพัฒนาท้องถิ่น ประกอบด้วย

แนวทางการพัฒนาที่ 1 สนับสนุนและส่งเสริมให้มีการปรับปรุงและพัฒนาแหล่งท่องเที่ยวด้านศาสนา โบราณสถาน ศิลปวัฒนธรรมและแหล่งท่องเที่ยวเชิงนิเวศน์

แนวทางการพัฒนาที่ 2 ส่งเสริมศักยภาพของท้องถิ่นในทุกๆ ด้าน ตามหลักการบริหารจัดการที่ดี

แนวทางการพัฒนาที่ 3 การป้องกันและบรรเทาสาธารณภัย

แนวทางการพัฒนาที่ 4 การกำจัดขยะมูลฝอย สิ่งปฏิกูลและน้ำเสียในชุมชน

แนวทางการพัฒนาที่ 5 การจัดให้มีและบำรุงรักษาทางบก ทางน้ำ และทางระบายน้ำ และการปรับปรุงบำรุงรักษาในเขตชุมชนและท้องถิ่น

แนวทางการพัฒนาที่ 6 การสังคมสงเคราะห์ การสาธารณสุข

แนวทางการพัฒนาที่ 7 ส่งเสริมอาชีพ พัฒนาสินค้าชุมชน ตลาดชุมชน

แนวทางการพัฒนาที่ 8 พัฒนาระบบและเพิ่มศักยภาพการผลิต/ผลผลิต

ด้านเกษตรอินทรีย์

แนวทางการพัฒนาที่ 9 ส่งเสริมสนับสนุนการจัดการศึกษาให้มีความพร้อมทั้ง ทางกายภาพและใช้เทคโนโลยีเพื่อพัฒนาคุณภาพผู้เรียน

แนวทางการพัฒนาที่ 10 การสาธารณสุข การสร้างสุขภาพ การักษาพยาบาล การป้องกันและควบคุมโรคติดต่อ/โรคระบาด และโรคไม่ติดต่อ การฟื้นฟู

สุขภาพประชาชน

5) วิสัยทัศน์

“บ้านใหม่น่าอยู่ ลำปรุน้ำใสไร้มลพิษ ชาวประชาร่วมใจพัฒนาคุณภาพชีวิต เศรษฐกิจดี มีความรู้ทันสมัย”

โครงการตามแผนพัฒนาเยอะมากนะค่ะ แต่เราทำได้น้อยมาก เช่น โครงสร้างพื้นฐานเราทำได้แค่ 1 โครงการ ทั้งหมดมี 66 โครงการ คงจะได้ดำเนินการไปเรื่อย ๆ จากที่เราได้ประชุมวิสามัญครั้งที่แล้วมีการกันเงินและมีการเปิดประมูลงาน ซึ่งทุกคนก็น่าจะทราบกันดีอยู่แล้ว ก็เพียงแค่ได้มาชี้แจงว่า แผนพัฒนาเราทำได้ไปถึงอย่างไรค่ะ เรียนให้ท่านสมาชิกทุกคนได้ทราบค่ะ

**นายสมศักดิ์ ดุมใหม่** มีผู้ใดสงสัยจะอภิปรายไหมครับ เชิญท่านจันทร์ ครับ

**ประธานสภาเทศบาล**

**นายจันทร์ เทาใหม่** เรียนประธานสภาเทศบาล สมาชิกสภาเทศบาล ทุกท่าน

**สมาชกสภาเทศบาล เขต 2** กระผมนายจันทร์ เทาใหม่ สมาชิกสภาเทศบาล เขต 2 อยากเรียนถามท่านประธานและผู้ที่เกี่ยวข้องทุกท่านครับ อยากทราบว่าโครงการวางท่อระบายน้ำ หมู่ที่ 4 วิทยาลัยนครราชสีมา ตอนนี้ได้ดำเนินการไปถึงไหนแล้วครับ ชาวบ้านถามผมตลอดครับ ผมจะได้บอกชาวบ้านได้ครับ

**นายสมศักดิ์ ดุมใหม่** เชิญท่าน ผอ.กองช่างครับ

**ประธานสภาเทศบาล**

**นายภุชพงศ์ บุญศรีรัตนะ** เรียนประธานสภาเทศบาล สมาชิกสภาเทศบาล กระผม

**ผู้อำนวยการกองช่าง** นายภุชพงศ์ บุญศรีรัตนะ ผู้อำนวยการกองช่าง ตามที่ท่านสท.จันทร์ เทาใหม่ได้สอบถามถนนสายวิทยาลัยนครราชสีมา ซึ่งเราได้จัดทำแผนเพิ่มเติมในปี 62 ตอนนี้ทางกองช่างได้ทำบันทึกขออนุมัติ และนำเรียนปรึกษากับท่านรองปลัดสุรีย์ ปฏิบัติหน้าที่นายกเทศมนตรี ครับ เดี่ยวจะเสนอแบบแปลนครับ เราติดขัดการเสนอแบบ ตีกลับไปกลับมา คือจะต้องใช้เวลาครับ ตอนนี้เราทำบันทึกขออนุมัติก่อนนะครับ พอนายกเทศมนตรีได้เซ็นต์อนุมัติงบประมาณให้ดำเนินการ ทางกองช่างก็จะเสนอแบบแปลนประมาณราคาครับ เพื่อเสนอผู้บังคับบัญชาประกอบการพิจารณาให้ทางพัสดุดำเนินการจัดซื้อจัดจ้าง ตอนนี้อยู่ระหว่างดำเนินการครับ ขออนุญาตกราบเรียนชี้แจงอีกเรื่องนะครับ ตอนนี้ผมได้รับการมอบหมายจากท่านรองปลัดสุรีย์ปฏิบัติหน้าที่นายกเทศมนตรี ตามที่ท่าน สส. วัชรพล ได้มาประสานงานในพื้นที่เรื่องการจัดทำแผนแนวทางพัฒนาโครงสร้างพื้นฐานเพื่อบริการกับพี่น้องประชาชนในพื้นที่ ในส่วนของผมที่ได้ติดตามเมื่อวานนี้เกี่ยวกับถนนสายเลียบคลองส่งน้ำชลประทานซึ่งทางชลประทานได้ทำการก่อสร้างไว้แต่ยังไม่ตลอดยังอยู่เขตรอยต่อปรุใหญ่ที่ไปออกบายพาส และในส่วนคันดินกันน้ำ บริเวณหน้าเขื่อนมะขามเฒ่า และการซ่อมคลองระบายน้ำคอนกรีตที่ชำรุดเพื่อพี่น้องประชาชนที่เป็นเกษตรกร และประชาชนเทศบาลตำบลบ้านใหม่ได้ใช้ประโยชน์ร่วมกัน เราได้ไปประสานที่ชลประทานที่ 8 และโครงการส่งน้ำลำตะคอง ซึ่งได้ความกรุณาจากท่านผู้อำนวยการบำรุงรักษาโครงการส่งน้ำลำตะคอง ท่านได้เดินทางมาด้วยตัวเอง ผมจึงได้นำเรียนเชิญท่านรองปลัดสุรีย์ ไปร่วมสังเกตุการณ์และวางแผนร่วมกันเรื่องการแก้ไขปัญหาเกี่ยวกับภัยแล้งให้กับชาวตำบลบ้านใหม่ในปี 2563 ซึ่งคาดการณ์ว่าน่าจะเกิดสถานการณ์ภัยแล้งพอสมควรครับ โดยเราได้วางแผนร่วมกันในส่วนของการจัดทำฝายกั้นน้ำ ซึ่งทางชลประทานรับปากว่าจะทำประตูระบายน้ำถาวรในปี 63 เป็นคันดินทิ้งหิน มีประตูระบายน้ำขนาดกว้างประมาณ 2 เมตร จะมีการทิ้งหินบริเวณด้านหน้า จะมีการซ่อมรางระบายน้ำคอนกรีตเชื่อมถนน ไปจนถึงถนนบายพาส ส่วนถนนลาดยางที่ยังไม่ได้ทำตลอดสาย เพื่ออำนวยความสะดวกพี่น้องเกษตรกรชาวตำบลบ้านใหม่ได้สัญจรไปและนำผลผลิตการเกษตรออกส่งตลาดที่รองรับครับเพื่อที่จะได้สะดวกรวดเร็วขึ้นครับ ในส่วนโครงสร้างพื้นฐานถนนภูเขาลาดช่วงด้านหน้าเทศบาลซึ่งเราต้องการที่จะบูรณะปรับปรุงบ้านใหม่ของเรา ทางผู้ใหญ่บ้านได้เล็งเห็นความสำคัญของตำบลบ้านใหม่และประตูระบายน้ำมะขามเฒ่า ท่านอยากให้ส่งเสริมการท่องเที่ยวในพื้นที่ของตำบลบ้านใหม่ แต่อันดับแรกคือโครงสร้างพื้นฐานเพื่อรองรับก่อนครับ ฉะนั้นจะปรับปรุงถนนช่วงจากภูเขาลาดที่ชำรุดไปจนถึงสามแยกอันอัน ตอนนี้กองช่างกำลังสำรวจและประมาณราคาปรับปรุงอยู่นะครับ และจะรายงานให้ท่าน สส.ได้รับทราบ เพื่อที่จะประสานขอรับการสนับสนุนงบประมาณครับ ตอนนี้กองช่างยังอยู่ในระหว่างดำเนินการนำเรียนให้ท่านทราบ ตอนนี้เรายังไม่มีปลัด และนายก แต่ท่านรองปลัดได้ทำหน้าที่อย่างเต็มที่ร่วมกับส่วนราชการต่าง ๆ ครับ

**นายสมศักดิ์ ดุมใหม่** เชิญท่านจันทร์ ครับ

**ประธานสภาเทศบาล**

**นายจันทร์ เทาใหม่** ขอบคุณท่านผอ.กองช่าง ได้ช่วยชี้แจงให้ทราบครับ จะได้บอก

**สมาชิกสภาเทศบาล เขต 2** ชาวบ้านได้ทราบครับ สอบถามเรื่องการกำจัดวัชพืชของชลประทาน ผมได้ไปสอบถามกับผู้ที่ขับรถแบคโฮ ที่กำลังขุดลอกคอนกรีตตากคลอง เขาบอกว่าวันนี้วันสุดท้าย สรุปแล้วคงไม่ถึงจุดที่สำคัญเพราะตอนนี้ยังรกอีกมากครับ คงไม่ถึงบ้านคุณยายต๊ะ ครับ เขาบอกว่างบหมดแค่นี้ ผอ.เขาสั่งมาแค่นี้ อยากให้ถึงหมู่ที่ 8 เพราะวัชพืชที่อยู่ในลำคลองเยอะมากครับ น้ำที่ไปข้างหลังมันไปไม่ได้ครับ เราจะหาทางช่วยได้ไหมครับ หรือว่าติดต่อทางหน่วยงานเขาได้อย่างไรบ้างครับ อยากให้ถึงหมู่ที่ 8 ครับ เพราะมีชาวบ้านที่ทำนา เขาขาดน้ำ นะครับ

**นายสมศักดิ์ ดุมใหม่** เชิญท่านผอ.กองช่าง ครับ

**ประธานสภาเทศบาล**

**นายภุชพงศ์ บุญศรีรัตนะ** ขออนุญาตท่านปลัดตอบข้อซักถามของท่านจันทร์ เทาใหม่

**ผู้อำนวยการกองช่าง** นะครับ ผมได้ประสานกับทางชลประทานแล้วครับว่า เขาจะนำเครื่องจักรกลขนาดใหญ่ เข้ามาที่จะช่วยแก้ไขปัญหาให้กับบ้านใหม่ ลำตะคองฝั่งขวา และโรงเก็บน้ำดิบ เราจะเห็นนวัตกรรมใหม่ ซึ่งชลประทานจะนำมาใช้คือเรือกำจัดผักตบชวา ซึ่งมีแผนว่าจะนำมาดำเนินการเร็ว ๆ นี้ ไม่ว่าจะเป็นรถแบคโฮ และเรือที่กำจัดผักตบชวาที่เราเคยเห็นในทีวี ตอนนี้จะนำมาใช้ที่บ้านใหม่แล้ว นะครับ ส่วนตรงคลองส่งน้ำดาดคอนกรีตทางชลประทานเขาจะให้รถของเขาดำเนินการต่อและในส่วนของการจัดทำฝายชั่วคราวตรงประตูกั้นน้ำเพื่อป้องกันปัญหาภัยแล้งชั่วคราวครับ ทางท่านปลัดได้ประสานงานทางชลประทาน เขาจะจัดวัสดุ พวก ทราย แต่ในส่วนของกระสอบทราย แต่ถุงบรรจุกระสอบทรายทางเทศบาลจะจัดหามาให้เนื่องจากว่าเราจะมีถุงของสารส้มที่เราจะเตรียมไว้สำหรับป้องกันปัญหาน้ำท่วมที่ผ่านมาจะมีกระสอบทรายเหลือ เพราะฉะนั้นเราจะไปปฏิบัติงานร่วมกัน เป็นการบูรณาการร่วมกันระหว่างชลประทานกับเทศบาล ครับ เราจึงถือโอกาสนี้แจ้งมายังสมาชิกสภาเทศบาล ว่า อาทิตย์หน้าทางเทศบาลของเราจะเริ่มดำเนินการร่วมกับทางชลประทาน ในการไปตัดไม้ไผ่ เพื่อที่จะมาทำฝายกั้นน้ำชั่วคราว ปัจจุบันนี้เรามีท่อลอดที่อยู่จากระดับพื้นครับ ไปการร่วมกันเพื่อกั้นน้ำไว้ใช้ในฤดูแล้ง ทางชลประทานจะวางท่อไว้ด้านบน ให้เป็นแบบฝายน้ำล้นเข้ามาเพื่อให้พื้นที่ของเรา เพื่อให้ประตูระบายน้ำของเราสามารถที่จะกักเก็บน้ำได้ จึงอยากนำเรียนท่านว่าทางชลประทานจะนำเรือมากำจัดผักชวาและกำจัดวัชพืชทำความสะอาดคลองส่งน้ำให้แล้วเสร็จส่วนใดที่เราจะสนับสนุนได้เราจะสนับสนุนร่วมกันครับทางแรงงานเครื่องจักรกล วัสดุเชื้อเพลิง ครับ ส่วนวันที่จะกำจัดผักตบชวาในวันไหนจะแจ้งให้ทุกท่านทราบอีกครั้งหนึ่งครับ

**นายสมศักดิ์ ดุมใหม่** เชิญท่านสวัสดิ์ ครับ

**ประธานสภาเทศบาล**

**นายสวัสดิ์ พงษ์ใหม่** เรียนประธานสภาเทศบาล สมาชิกสภาเทศบาล กระผม นายสวัสดิ์

**สมาชิกสภาเทศบาล เขต 1** พงษ์ใหม่ สมาชิกสภาเทศบาล เขต 1 ผมอยากแจ้งให้ทางช่างทราบว่าจากหมู่ที่ 12 ไปหมู่ที่ 3 เดือดร้อนมาก ๆ เลยครับ ทั้งเป็นบ่อทั้งเป็นคลื่นครับ ถนนเสียหายมากครับ ผมอยากขอความอนุเคราะห์ให้กองช่างช่วยออกตรวจสอบ และไปซ่อมแซมให้ชาวบ้านหน่อยครับ ชาวบ้านเดือดร้อนมาก ๆ ครับ มันทำให้เกิดอุบัติเหตุครับ

**นายสมศักดิ์ ดุมใหม่** เชิญท่านทวี ครับ

**ประธานสภาเทศบาล**

**นายทวี กูบโคกกรวด** เรียนประธานสภาเทศบาล สมาชิกสภาเทศบาล กระผม นายทวี

**สมาชิกสภาเทศบาล เขต 1** กูบโคกกรวด สมาชิกสภาเทศบาล เขต 1 ผมอยากให้กองช่างออกไปสำรวจไฟฟ้าแสงสว่างจากถนนยุทธศาสตร์ไปจนถึงบ้านนายปั่น เพราะว่าสายไฟไม่มี ครับ ลองไปสำรวจตอนกลางคืนครับ จะเปลี่ยวมากครับ เป็นป่าครับ หมาก็เยอะ อยากให้ทางเทศบาลไปสำรวจให้หน่อยครับ อยากทำให้ต่อเนื่องหน่อยครับ ขอบคุณครับ

**นายสวัสดิ์ พงษ์ใหม่** เชิญท่านอุดรัตน์ ครับ

**ประธานสภาเทศบาล**

**นางอุดรรัตน์ เกษใหม่** เรียนประธานสภาเทศบาล สมาชิกสภาเทศบาล ทุกท่าน ดิฉัน นาง

**สมาชิกสภาเทศบาล เขต 2** อุดรรัตน์ เกษใหม่ สมาชิกสภาเทศบาล เขต 2 ค่ะ อยากสอบถามเรื่องหินคลุก

ผอ.กองช่างบอกว่า เสร็จงานลอยกระทง จะเริ่มออกไปสำรวจถนนที่เป็นหลุมเป็นบ่อ ฝากด้วยนะค่ะหลายพื้นที่มีปัญหา ค่ะ

**นายสมศักดิ์ ดุมใหม่** เชิญท่านผอ.กองช่างได้ชี้แจงครับ

**ประธานสภาเทศบาล**

**นายภุชพงศ์ บุญศรีรัตนะ** ขอบคุณท่านประธานสภาครับ ผมขอนำเรียนชี้แจงเป็นเรื่อง ๆ นะครับ

**ผู้อำนวยการกองช่าง** เรื่องแรก เรื่องซ่อมถนนสายหมู่ที่ 3 และหมู่ที่ 12 ที่รับทราบกันว่าถนนตรงนี้ค่อนข้างที่จะชำรุดทางกองช่างจะออกไปดำเนินการซ่อมให้ครับตอนนี้เราสั่งยางมะตอยสำเร็จรูปเข้ามาแล้วครับเพียงแต่ว่าเราติดภารกิจหลายอย่างเราก็ได้ทยอยทำครับ ก่อนสงกรานต์เราก็ได้ไปซ่อม เรื่องหินคลุก ตอนนี้รถตักหน้าขุดหลังอยู่ระหว่างการซ่อมครับก็จะเร่งรัดกับทางช่างที่ซ่อมรถครับ เสร็จแล้วเราจะดำเนินการซ่อมแซมผิวจราจรหินคลุกและอีกเรื่องหนึ่งงานซ่อมแซมไฟฟ้า เรื่องการขยายเขตไฟฟ้าเป็นหัวใจหลัก เราไปทำแต่ถนน อยากจะฝากท่านสมาชิกนะครับ ในการอุดหนุนการขยายเขตไฟฟ้าสาธารณะในเขตตำบลบ้านใหม่ยังมีอีกหลายเขตที่ยังขาดแคลนไฟฟ้า อยากให้ท่านช่วยสำรวจเข้ามาทางกองช่าง กองช่างจะได้ดำเนินการประสานไปยังการไฟฟ้าเพื่อที่จะสำรวจประมาณการไฟฟ้าในขยายเขตในการจำหน่ายไฟฟ้า เพื่อจะได้ทำการขออนุมัติในการจัดทำแผนต่อสภาเทศบาลในการดำเนินการต่อไป ไฟฟ้าสาธารณะยังไม่ครอบคลุมทุกพื้นที่ ครับ

**นายสมศักดิ์ ดุมใหม่** เชิญท่านอุเทน ครับ

**ประธานสภาเทศบาล**

**นายอุเทน กูบโคกกรวด** เรียนประธานสภาเทศบาล สมาชิกสภาเทศบาล กระผม นายอุเทน

**สมาชิกสภาเทศบาล เขต 1** กูบโคกกรวด สมาชิกสภาเทศบาล เขต 1 อยากจะเสริมเรื่องไฟฟ้า ได้การสนับสนุนจากไฟฟ้าด้วย ทางเทศบาล ด้วย ทางเส้น กศน. หมู่ที่ 12 ไปจนถึงรอยต่ออำเภอขามทะเลสอ ชาวบ้านถามกันมาว่า ทำทำไมแค่ครึ่งทาง จริง ๆ แล้วควรจะทำให้ตลอดสาย คณะกรรมการมีความคิดเห็นกันอย่างไร ทั้ง ๆ ที่เป็นผลประโยชน์ของพี่น้องประชาชนคนสัญจรไปมา คณะกรรมการอ้างว่าไม่มีบ้านเรือน ก็ไม่สามารถที่จะทำได้กลัวคนร้องเรียน ผมก็อยากให้มองว่า ถ้ามีไฟฟ้าไปถึงตลอดสายให้เขาเขาก็มีการโอนภาษีกันมาให้กรมที่ดิน ภาษีจากกรมที่ดินก็ตกมาถึงท้องถิ่น ท้องถิ่นก็มีเงินพัฒนา ณ จุดนั้น อยากให้มองให้ไกล อยากจะฝากท่าน ผอ.กองช่าง ถ้ามีเพิ่มแผนครั้งต่อไป ขอให้ทำตลอดสายพร้อมไฟแสงสว่าง อีกเรื่องหนึ่งครับ พอดีชาวบ้านหมู่ที่ 5 ร้องเรียนมาว่า เวลาเลิกเรียน เด็กนักเรียนขับรถเร็วมาก เพราะชาวบ้านแถวนั้นมีลูกเด็ก กลัวจะเกิดอุบัติเหตุ จึงได้อยากให้ลูกระนาด 2 ลูก ครับ ไม่ต้องสูงมาก พอเป็นสโลปหลังเต่า ผมจึงสอบถามว่าเขาขอมา 2 ลูก จะทำให้เขาได้ไหมครับ เผื่อรถมอเตอร์ไซต์ไปชนลูกหลานเขาครับ เราจะแก้ปัญหาทีหลังจะดูไม่ดีครับ ผมขอเสริมท่านสท.สวัสดิ์ เรื่องซ่อมถนนจากหมู่ที่ 3 ไปหมู่ที่ 12 ผมได้เขียนคำร้องไว้แล้วแต่ก็เงียบ ๆ ไปครับ ทางเส้นนั้นเป็นคอนกรีต พังมาตั้งแต่นานแล้วครับ ชำรุดประมาณ 3 4 จุด หน้าบ้านนายประยงค์ สร้อยสูงเนิน บ้านนางชำนาญ 1 จุด และลานตากข้าวหมู่ที่ 12 2 จุด และบ้านสระดำ อีก 1 จุด ครับ อยากให้รื้อคอนกรีต แล้วเททับเลยครับ ไม่ต้องเทยางมะตอยทับหรอกครับ เพราะถนนเส้นนี้ยังใช้ได้อยู่ อยากจะเสริมท่านสท.สวัสดิ์ ขอให้ไปซ่อมโดยเร็วหน่อยครับ เอางบส่วนไหนก็ได้ครับ ฝากด้วยนะครับ

**นายสมศักดิ์ ดุมใหม่** เชิญท่านสถาพร ครับ

**ประธานสภาเทศบาล**

**นายสถาพร ชาญสูงเนิน** เรียนประธานสภาเทศบาล สมาชิกสภาเทศบาล ผม นายสถาพร

**สมาชิกสภาเทศบาล เขต 1** ชาญสูงเนิน สมาชิกสภาเทศบาล เขต 1 เรื่องไฟฟ้าตั้งแต่ ถนน กศน. ไปจนถึงถนนขามทะเลสอ พอดีบ้านหลังสุดท้าย เขาอยากให้ท่อเมนต์น้ำประปาครับ ขอฝากด้วยนะครับ

**นายสมศักดิ์ ดุมใหม่** ก่อนอื่น ผมต้องขอขอบพระคุณ ตัวแทนสถานศึกษา และกำนัน

**ประธานสภาเทศบาล** สุกัญญา มะแม้น ที่เข้าร่วมประชุมในวันนี้ ขอขอบพระคุณมากครับ เชิญท่านทวี ครับ

**นายทวี กูบโคกกรวด** เรียนประธานสภาเทศบาล สมาชิกสภาเทศบาล กระผม นายทวี

**สมาชิกสภาเทศบาล เขต 1** กูบโคกกรวด สมาชิกสภาเทศบาล เขต 1 ผมอยากให้ท่าน ผอ.กองสาธารณสุขช่วยดำเนินการ ทางเขตบ้านผม ทางไปบ้านมะขามเฒ่าขยะเวลามันล้นถังมีสุนัขมาแยกกินอาหาร อยากให้ท่านทำเป็นตาข่ายกั้นให้หน่อยครับ เพื่อป้องกันสุนัขเพื่อไม่ให้ปืนปายถังขยะ จะสกปรกทุกเช้าครับ อยากให้ท่านผอ.กอง สาธารณสุขฯ ช่วยแก้ไขให้หน่อยครับ

**นายสมศักดิ์ ดุมใหม่** เชิญผอ.กองสาธารณสุข ช่วยชี้แจงหน่อยครับ

**ประธานสภาเทศบาล**

**นายเพิ่มพูล ยาสมุทร** เรียนประธานสภาเทศบาล สมาชิกสภาเทศบาล กระผม นาย

**ผู้อำนวยการกองสาธารณสุขฯ** เพิ่มพูล ยาสมุทร ผู้อำนวยการกองสาธารณสุขและสิ่งแวดล้อม เรื่องปัญหาขยะเป็นปัญหาโลกแตก ส่วนหนึ่งเกิดจากคนที่สร้างปัญหาจะโทษกับสิ่งแวดล้อมโทษแต่สุนัขก็ไม่ได้ การปลูกฝังสำนึกจิตใจของคนเป็นสิ่งสำคัญ กองสาธารณสุขคิดจะกระจายถังตรงหน้าบ้านท่าน สท.ทวี ตรงทางแยกตรงเขื่อนมะขามเฒ่า เราพยายามที่จะกระจายถัง แต่ปัญหาที่ว่าพอกระจายถังแล้ว หลาย ๆ บ้าน ก็ไม่ต้องการที่จะมีถังขยะไว้หน้าบ้านเพื่อลดปัญหาขยะที่จะกองไว้เยอะในส่วนที่ 2 เราไม่สามารถที่จะกระจายถังไว้ทุกหลังคาเรือนเพราะว่ารถของเราที่จัดเก็บเพราะถนนที่เราเข้าไปเป็นถนนซอยเล็กรถบรรทุกของเราใหญ่ไม่สามารถเข้าได้ ส่วนของท่านทวีที่ได้แนะนำมาหากเป็นไปได้ทางกองสาธารณสุขยินดีที่จะพัฒนาทำที่กั้นไว้ในโอกาสต่อไปจะทำที่กั้นให้เหมาะสมครับ ขอบคุณครับ

**นายสมศักดิ์ ดุมใหม่** เพื่อนสมาชิกคงเข้าใจนะครับว่าการพัฒนาอะไร เรื่องบุคคลเป็น

**ประธานสภาเทศบาล** หลักครับ เชิญท่านกำนัน ครับ

**นางสาวสุกัญญา มะแม้น** เรียนประธานสภาเทศบาล สมาชิกสภาเทศบาล ทุกท่านค่ะ ก็ต้องขอ

**กำนันตำบลบ้านใหม่** ขอบคุณท่านสมาชิกทุกท่านได้อนุมัติงบประมาณทำถนนเลียบลำปรุตั้งแต่หลังหอพักแสนดีไปจนถึงลำปรุใหญ่ ต้องขอบคุณท่านสมาชิกทุกท่านค่ะ อยากรบกวนอีกเรื่องค่ะ ตรงไหล่ทางยังเป็นร่องถ้าทางเทศบาลสามารถนำเศษดินลงไปอุดตรงข้างทางให้ จะขอบพระคุณอย่างยิ่งค่ะ

**นายสมศักดิ์ ดุมใหม่** เชิญท่าน ผอ.กองช่าง ครับ

**ประธานสภาเทศบาล**

**นายภุชพงศ์ บุญศรีรัตนะ** เรื่องลำปรุตามที่ได้รับนโยบายเราจะขอรับการสนับสนุนก่อสร้าง

**ผู้อำนวยการกองช่าง** เขื่อนริมตลิ่งและก่อสร้างเขื่อนเลียบลำปรุตั้งแต่หลังวัดบ้านใหม่ไปจนถึงหมู่ที่ 9 ตอนนี้เรากำลังสำรวจอยู่นะครับจะรีบดำเนินการแก้ไขให้นะครับ และมีหลายจุดตรงลำปรุของเรามีปัญหาขอให้แจ้งมาทางกองช่างของเราจะเข้าไปดำเนินการแก้ไขให้นะครับ

**นายสมศักดิ์ ดุมใหม่** เชิญ ครู จาก กศน. ตำบลบ้านใหม่ ครับ

**ประธานสภาเทศบาล**

**นางสาวเนตรนภา อาจปรุ** เรียนประธานสภาเทศบาล สมาชิกสภาเทศบาล ค่ะ ดิฉัน

**ครู กศน. ตำบลบ้านใหม่** นางสาวเนตรนภา อาจปรุ ครู กศน. ตำบลบ้านใหม่ อยากรบกวนให้ทางเทศบาล หญ้าที่ทางเทศบาลไปปลูกต้นไม้ตอนนี้รกมากค่ะ ครูผู้หญิงทำไม่ไหวค่ะ อาทิตย์ที่แล้วก็ช่วยกันตัดมีอยู่เครื่องเดียว เอาเครื่องส่วนตัวมาพยายามตัดให้เห็นต้นไม้ที่ปลูกไว้ ตอนนี้ไม่ไหวจริงจริงค่ะเพราะมันขึ้นเยอะมาก อยากขอความร่วมมือหน่อยค่ะ

**นายสมศักดิ์ ดุมใหม่** เชิญเลขาได้ชี้แจงครับ

**ประธานสภาเทศบาล**

**นางธัญพร ศรีมะเริง** เรียนประธานสภาเทศบาล สมาชิกสภาเทศบาล ค่ะ นำเรียน ทาง

**เลขานุการสภาเทศบาล** กศน. นะค่ะ จะให้ทางงานส่งเสริมการเกษตรเข้าไปดูแลนะค่ะ จริงแล้วเขาต้องไปดูแลต้นไม้ด้วยค่ะ

**นายสมศักดิ์ ดุมใหม่** เชิญท่านอุเทน ครับ

**ประธานสภาเทศบาล**

**นายอุเทน กูบโคกกรวด** เรียนประธานสภาเทศบาล สมาชิกสภาเทศบาล ทุกท่าน มีข้อเสนอ

**สมาชิกสภาเทศบาล เขต 1** แนะเรื่องน้ำเป็นสิ่งที่ขาดไม่ได้ เทศบาลตำบลบ้านใหม่เรามีกิจการประปา เวลาที่เกิดชำรุด การซ่อมเครื่องจักรใด ๆ อยากให้มีประชาสัมพันธ์บอกล่วงหน้ากับชาวบ้านบ้างว่า ช่วงเวลาเท่าไร ถึงเวลาเท่าไร น้ำจะไม่ไหลหรือไหลค่อย เพราะโดนชาวบ้านบ่นมาค่อนข้างเยอะ เรื่องน้ำบางทีก็ไม่ไหล อยู่ ๆ ก็ไม่ไหล บางวันส่วนใหญ่น้ำไม่ค่อยสะอาด นี่ค่อยข้างเป็นปัญหาที่เรื้อรังมานาน รักษาการนายกเทศมนตรี ช่วยบริหารจัดการเรื่องประชาสัมพันธ์ให้ทั่วถึงชาวบ้านตำบลบ้านใหม่บ้าง อีกหนึ่งประเด็นเมื่อกี้ ครูกศน.เสริมมา พูดไปหลายครั้งเรื่องเศษหินเศษทรายเศษเหล็กที่เราจะทำท่อระบายน้ำ รางระบายน้ำ เราควรจะมีวิธีกำจัดอย่างบูรณาการ ไม่ใช่นึกอย่างไรจะให้ผู้รับเหมาเอาทราย หิน ซึ่งมีแต่เศษ ลวด ขยะอันตรายซึ่งไม่สามารถใช้แรงงานคนขนย้ายได้ไม่ว่าจะเป็นที่เทศบาลหรือที่ป่าช้าบ้านมะขามเฒ่า ป่าช้าเก่าก็เป็นที่สาธารณะที่ดูแลรับผิดชอบอยู่แล้ว พูดหลายครั้งไม่รู้จะรอนายกคนไหนมาแก้ไขในประเด็นนี้ เพราะแต่ละหมู่บ้านต้องการโครงสร้างพื้นฐาน รางระบายน้ำ ไม่รู้จะเอาหิน เอาดินที่ขุดไม่ทิ้งที่ไหน ทิ้งในที่สาธารณะซึ่งมันก็ควรจะมีวิธีการกำจัดอย่างเป็นบูรณาการ ไม่ใช่ปล่อยอยู่อย่างนั้น ให้ที่สาธารณะดูสวยงาม ให้ใช้ประโยชน์ร่วมกัน ฝากด้วยนะครับ

**นายสมศักดิ์ ดุมใหม่** ก่อนที่จะปิดประชุม ต้องขอบคุณทางกองการศึกษาให้จัดงานลอย

**ประธานสภาเทศบาล** กระทงได้ประทับใจมากเลยครับ ชาวบ้านเขาบอกว่าประทับใจมากครับ ขอบคุณทุกท่านที่ร่วมใจกันจัดงานวันลอยกระทง เชิญท่านผอ.กองการศึกษาได้พูดอะไรหน่อยครับ

**นางเพียงพิศ แพงอนันต์** เรียนประธานสภาเทศบาล สมาชิกสภาเทศบาล ทุกท่านค่ะ ดิฉันนาง

**ผู้อำนวยการกองการศึกษา** เพียงพิศ แพงอนันต์ ผู้อำนวยการกองการศึกษา ก่อนอื่นต้องขอบพระคุณที่ทางสภาเทศบาลได้อนุมัติงบประมาณ ซึ่งเป็นโครงการแรกของกองการศึกษาต้นปีงบประมาณ 63 ที่ได้ดำเนินการแล้วเสร็จต้องขอบคุณค่ะ มีผู้ใหญ่ใจดีทุกกท่านที่ได้รับการสนับสนุน เช่น ขออนุญาตเอ่ยนามค่ะ ท่านสท.สวัสดิ์ ให้ความอนุเคราะห์รถประชาสัมพันธ์ช่วยตั้งแต่ 2 อาทิตย์ที่แล้วก่อนดำเนินการ ออกประชาสัมพันธ์วันละ 2 รอบ การที่จะมีกิจกรรมได้ยอมรับเลยนะค่ะว่าปีนี้เราดำเนินการเรียกว่าเสี่ยงเลยค่ะเนื่องจากว่าการจัดงานควรจะไปจัดที่วัดศีรษะละเลิงแต่วันที่เราประชุมซักซ้อมเพื่อเตรียมงานทุกภาคส่วนที่มาประชุม ผู้เข้าร่วมเราเรียกว่ามาประชุมน้อย เราต้องยึดเสียงประชุมข้างมาก ท่าน สท.อุดรรัตน์ และท่านกำนัน ในฐานะเป็นคณะกรรมการวัดศีรษะละเลิง ประชุมย่อยในวันนั้น ทุกคนออกปากเลยว่าปัญหาที่เราพบในการจัดงานวันลอยในปี 61 งบประมาณ 62 เราเจอปัญหาคือสถานที่คับแคบมากด้วยกิจกรรมของทางวัดที่หลากหลายทำให้เราที่จะเข้าไปดำเนินงานจัดกิจกรรมประเพณีลอยกระทงของทางเทศบาลมีเวลาที่จำกัด มติที่ประชุมให้ว่าลองว่าถ้าเราจะเริ่มอีกยุทธศาสตร์หนึ่งคือยุทธศาสตร์แหล่งท่องเที่ยวที่เคยมีอยู่ในตำบลบ้านใหม่ มติที่ประชุมเห็นด้วย 100 % ทุกท่านยกมือมีมติเป็นเอกฉันท์ว่าให้เปลี่ยนสถานที่จัด ให้มาจัดอยู่ที่เขื่อนมะขามเฒ่าการดำเนินงานทุกอย่างได้กำลังแรงใจทุกภาคส่วน ตามที่ท่านสถาพรบอกว่าน่าจะมีรางวัลสำหรับนางนพมาศที่ตกรอบไป ขอชี้แจงเลยว่าตามระเบียบไม่สามารถเบิกจ่ายได้ ตามหน่วยงาน สตง. เขากำหนดเลยว่าการเบิกจ่ายต้องประหยัดไม่ฟุ่มเฟือยและตรงตามระเบียบ ฉะนั้นรางวัลที่จะให้ได้คือ 1 2 3 ชมเชยยังไม่ได้เลยค่ะ ฉะนั้นเราจึงเลี่ยงว่า มีรางวัลขวัญใจสื่อมวลชน ขวัญใจคืนเพ็ญ แต่เราให้ทุกคนไม่ได้ค่ะ ดังนั้นเราประชุมก่อนที่จะมีงาน กล่าวไปทางผู้นำชุมชน และสถานศึกษา หน่วยงานเอกชนที่เข้าร่วม ต้องรีบหาสปอนเซอร์ ตอนนี้เราสร้างปรากฏการณ์ขึ้นมาใหม่ กองการศึกษายอมรับว่าเราเสี่ยงหลาย ๆ ด้าน มีคนรักก็มีคนเกลียดคนชังก็เยอะ แต่ขอร้องคือทุกอย่างทุกเสียงที่ให้กลับมาขอเป็นว่าขอคำแนะนำที่ไม่อคติเราจะนำมาพัฒนาในปีต่อไป ในปีนี้คำขอบคุณที่ได้ก็เป็นกำลังใจให้กับทีมงานกองการศึกษา และทีมงานเทศบาลตำบลบ้านใหม่ คำขอบคุณและคำยินดีทุกอย่างน้อมกลับมาที่ภาพรวมของเทศบาลตำบลบ้านใหม่ดีกว่าค่ะ ไม่ใช่มาที่กองการศึกษาแค่กองเดียว ทุกคนช่วยกันทำงาน ผู้ใหญ่ใจดีไม่ว่าจะเป็นผู้อำนวยการสถานศึกษา กศน. รพ.สต. ทุกผู้นำค่ะให้ความร่วมมือเข้าร่วมประกวดทุกกิจกรรม กิจกรรมกระทงใหญ่มีผู้เข้าร่วมประกวดทั้งสิ้น 10 กระทงใหญ่ นางนพมาศ 10 คน และชุดการแสดงที่มาเพิ่มเติมเรื่อย ๆ ประมาณ 13 ชุดการแสดง ขออนุญาตประชาสัมพันธ์นะค่ะเพราะว่าจะมีรายได้อยู่ส่วนหนึ่งคือการจำหน่ายดอกไม้ในตำแหน่งขวัญใจคืนเพ็ญ ซึ่งไม่เกี่ยวกับการให้คะแนนของคณะกรรมการ ตำแหน่งนี้เขาได้คะแนนจากการจำหน่ายดอกไม้มากที่สุด ยอดจำหน่ายในวันนั้นนะค่ะ 17,000 บาท ถ้วน ค่ะ ได้หักค่าใช้จ่ายทุก ๆ อย่างแล้ว เนื่องด้วยการแสดงเราตั้งชุดการแสดง 7 ชุดการแสดงในวันนั้นมีชุดการแสดงเพิ่มขึ้น จึงเอาตรงจำหน่ายดอกไม้ไปมอบให้กับสถานศึกษาและหน่วยงานต่าง ๆ ที่ร่วมสนับสนุนการแสดงบนเวทีค่ะ ได้นำเรียนรองปลัดสุรีย์แล้วค่ะว่าได้มอบให้กับทางวัดศีรษะละเลิง จำนวน 5,000 บาท เรียบร้อยแล้วค่ะ นอกนั้นได้ชี้แจงแล้วได้จ่ายอะไรแล้วบ้างนอกเหนือจากที่ทางสภาได้อนุมัติงบประมาณ สุดท้ายขอกล่าวขอบคุณทุกหน่วยงานราชการ ทุกท่าน ที่ได้สนับสนุนกิจกรรม เป็นโครงการแรกของกองการศึกษา โครงการต่อ ๆ ไป จะมีขออนุญาตรบกวนทีมงานหน่วยงานราชการท่านอื่นๆ ก็จะเป็นโครงการวันสงกรานต์ และกีฬาตำบลบ้านใหม่ ซึ่งเราทอดทิ้งไม่ได้แน่นอน และจะปิดด้วยโครงการถวายเทียนพรรษา เป็นโครงการใหญ่ที่ต้องขออนุญาตประชาสัมพันธ์ และขอความร่วมมือจากทุกท่าน ขอขอบพระคุณค่ะ

**นายสมศักดิ์ ดุมใหม่** เชิญท่านอุดรรัตน์ ค่ะ

**ประธานสภาเทศบาล**

**นางอุดรรัตน์ เกษใหม่** ตัวดิฉันเองในฐานะคณะกรรมการวัดศีรษะละเลิงต้องขอบคุณทาง

**สมาชิกสภาเทศบาล เขต 2** เทศบาลตำบลบ้านใหม่ โดยเฉพาะกองการศึกษาได้บริจาคเงินในการจัดงานวันลอยกระทงให้กับทางวัดด้วยนะค่ะ ขอกราบขอบพระคุณค่ะ

**นายสมศักดิ์ ดุมใหม่** เชิญท่านรองสุรีย์ ครับ

**ประธานสภาเทศบาล**

**นางสาวสุรีย์ พิมพ์ปรุ** เรียนประธานสภาเทศบาล สมาชิกสภาเทศบาล ทุกท่าน ดิฉัน

**รองปลัดเทศบาล รก.** นางสาวสุรีย์ พิมพ์ปรุ รองปลัดเทศบาล รักษาราชการแทนปลัดเทศบาล

**ปลัดเทศบาล ปฏิบัติหน้าที่** ปฏิบัติหน้าที่นายกเทศมนตรี ขอย้อนกลับไปงานลอยกระทงอีกครั้งหนึ่งค่ะ

**นายกเทศมนตรี** ต้องบอกมันเป็นแนวคิดใหม่ ทางเลือกใหม่ ต้องไม่คิดแบบเดิม เพราะว่านโยบายจังหวัดสั่งมาชัดเจนว่าให้ทุกที่ต้องหาแหล่งท่องเที่ยวในท้องถิ่นของตัวเอง ซึ่งเราหาหมดจริงจริงค่ะเราหาไม่ได้เลยเรามองในวันนี้ก็คือมองที่เขื่อนมะขามเฒ่า ทางผอ.กองการศึกษา หัวหน้าฝ่ายก็เป็นประโยชน์ที่มาจากเทศบาลเมือง เขาจะนำเอาความรู้ความสามารถที่เทศบาลเมืองมาปรับใช้กับเทศบาลเราด้วย ส่วนหนึ่งน้องจะคล่องด้านนี้ด้วยจะทำงานด้านนี้ได้ดีมาก และส่วนหนึ่งได้ทีมงานจัดงานได้ดีด้วย เราก็ได้รับความเมตตาจากนายกเหล่ากาชาด ไม่อย่างนั้นท่านคงไม่สละเวลาให้เรา เพราะในวันนั้นท่านมี 5 งาน ค่ะแต่ของเรามันเปิดเร็วประมาณ 6 โมงกว่า ๆ ท่านก็สละมาได้พอเสร็จแล้วท่านก็ไปที่เซ็นทรัล เซ็นทรัลก็ถามว่าท่านอยู่ที่ไหน จริงแล้วสมาชิกก็มากันเยอะ สมาชิกกลับเร็ว และส่วนหนึ่งก็โยกมาวัดศีรษะละเลิง จริงแล้วอยากให้สมาชิกอยู่ต่อพอหันไปอีกทีสมาชิกก็กลับแล้วคือจริงแล้วขั้นตอนการแสดงของเรายังมีอีกเยอะเราต้องการให้อยู่เพื่อเป็นเกียรติ ต่อไปนี้เราต้องใช้สถานที่เชื่อนมะขามเฒ่าในจัดทำกิจกรรมงานส่งเสริมวัฒนธรรม อยากให้สมาชิกอยู่เยอะ ๆ ค่ะ มีชุดการแสดงเยอะ มอบให้สมาชิกมอบรางวัล เพราะเราไม่มีงานที่เขื่อนมะขามเฒ่าพอเราไปจัดแบบนั้น กระแสตอบรับค่อนข้างดีนิดหนึ่ง ก็จะมีขอตินิดหนึ่งเหมือนกันบางครั้งคณะกรรมการเขาเข้ามาเขื่อนมะขามเฒ่าไม่ถูกและมันมืดจริง ๆ แต่คราวหน้าปัญหาที่เป็นอุปสรรคของปีนี้เราจะก็จะเก็บเพื่อพัฒนาปีหน้าและมันโค้งเยอะจริงจริงค่ะ จุดที่เป็นอันตรายเราจะเพิ่มแสงสว่างให้มันไม่มืดเพราะบางคนเขาไม่ชินทาง ปัญหาอุปสรรคทางเทศบาลจะต้องประชุมอีกครั้งหนึ่ง เก็บปัญหาอุปสรรคเพื่อปรับปรุง ต้องขอบคุณทุกส่วนราชการที่ช่วยกันทำให้งานลอยกระทงประสบผลสำเร็จ ขอบคุณมากค่ะ

**นายสมศักดิ์ ดุมใหม่** ผมขออนุญาตถามอีกเรื่องหนึ่งครับ ตรงพิธีเปิดครับเป็นความคิดของ

**ประธานสภาเทศบาล** ใครครับ ประทับใจมากครับ

**นางเพียงพิศ แพงอนันต์** ตรงจุดนี้เราได้จ้างเหมาเอกชน เนื่องด้วยว่าระเบียบการจัดงาน ของปี

**ผู้อำนวยการกองการศึกษา** 59 จะเขียนไว้เลยว่ามีกี่ข้อ และ 1 ในข้อนั้นคือการจ้างเหมาการจัดสถานที่ซึ่งจะประกอบด้วยพิธีต่าง ๆ อะไรบ้าง เราต้องเล่าให้ครบตามกำหนดการ ขออนุญาตเอ่ยนามคืออาจารย์วิเชียร จากสถาบันราชภัฎนครราชสีมา ทางเป็นออกอไนท์ ของ CCTV รร.สีมาธานี และเราได้รู้จักเป็นการส่วนตัวทางหัวหน้าฝ่ายท่านใหม่ของกองการศึกษาก็ได้นำชักชวนการเข้ามา ซึ่งงบประมาณจริง ๆ ที่เขามาจัดเราให้เขาแค่ 4 หมื่น แต่งบประมาณ 4 หมื่นอยู่ในงบประมาณที่เบิกจ่าย แต่ 2 หมื่น ทางเทศบาลจะเป็นคนที่ดูแลจัดสรร พนักงาน ทีมงานเทศบาลที่เป็นคนช่วย เช่นปรับปรุงภูมิทัศน์รอบทางซึ่งเขาไม่สามารถลงอุปกรณ์ได้เป็นอาทิตย์ฉะนั้นพนักงานเทศบาลเป็นทีมงานที่ช่วย ค่ะ ต้องขอบคุณทีมงานพนักงานเทศบาลตำบลบ้านใหม่จากใจจริง ๆ คะ ทางกองการศึกษาไม่มีอะไรให้นอกจากคำขอบคุณ เราได้เตรียมงานรองรับออแกไนท์ชุดนี้ 2 อาทิตย์ จนได้ถึงพิธีเปิดอลังการงานสร้างขนาดนั้นนะค่ะ ขอนำเรียนที่ประชุมเพียงเท่านี้ค่ะทางผอ.กองสาธารณสุขได้นำเรียนชี้แจงเพิ่มเติมค่ะ ว่าเมื่อสักครู่ที่ดิฉันได้กล่าวไปว่ามติที่ประชุมในการดำเนินงานลอยกระทงปีนี้จริงแล้วมีอีก 1 ข้อที่เป็นหัวใจสำคัญที่ว่าทำไมเราถึงได้กล้าหาญเปลี่ยนสถานที่และเปลี่ยนแปลงรูปแบบการจัดลอยกระทง เนื่องด้วยว่าถ้าเรายังฝืนจัดสถานที่ที่เขามีงานประจำอยู่แล้วและเราเป็นหน่วยงานราชการไปจัดซ้ำซ้อนเอางบประมาณไปใส่ที่เดียวกัน กองการศึกษาถือว่าผิดระเบียบค่ะ ฉะนั้นการจัดงานลอยกระทงประจำปี 63 ในวันที่ 11 พฤศจิกายน 62 คือเราดำเนินการไปด้วยความถูกต้องที่สุดแล้วค่ะ ถ้าได้รับคำแนะนำอะไรเพิ่มเติมก็ขอรับคำแนะนำ ทุกคำแนะนำเพื่อพัฒนาในปีต่อไป

**นายสมศักดิ์ ดุมใหม่** เชิญท่านผอ.กองสาธารณสุขฯ

**ประธานสภาเทศบาล**

**นายเพิ่มพูล ยาสมุทร** ขออนุญาตประชาสัมพันธ์ชุดทำความสะอาดของเทศบาลตำบล

**ผู้อำนวยการกองสาธารณสุขฯ** บ้านใหม่ที่กองสาธารณสุขเป็นผู้รับผิดชอบ อีกชุดหนึ่งครับ เทศบาลได้สนับสนุนงบประมาณซื้อรถตัดหญ้า ซื้อแขนตัดหญ้าไหล่ทาง จะช่วยเราอีกทางหนึ่ง ถ้าท่านสท.ท่านใดเห็นว่าตรงไหนไม่สะอาด รก สกปรก ก็แจ้งมาได้ครับ หรือมาเขียนคำร้องแล้วเราจะมาพิจารณาว่างานตัวไหนควรจะใช้คนหรือเครื่องจักรขนาดเล็กหรืองานที่ไหน หรืองานที่ไหนที่จะใช้เครื่องจักรขนาดใหญ่ที่จะไปบูรณาการร่วม แต่รถนี้ที่สนับสนุนมาตามที่หัวหน้าสำนักปลัดได้บอกว่าใช้ในงานส่งเสริมการเกษตร ผมก็ยังหาไม่ได้ว่าพื้นที่เป็นแปลงนาของเกษตร ครับ

**นายสมศักดิ์ ดุมใหม่** เชิญท่านรองสุรีย์ ครับ

**ประธานสภาเทศบาล**

**นางสาวสุรีย์ พิมพ์ปรุ** มีเรื่องนำเรียนอีก 1 เรื่อง ค่ะ คือเรื่องพิธีรับพระราชทาน

**รองปลัดเทศบาล รก.** พระบรมฉายาลักษณ์พระบาทสมเด็จพระเจ้าอยู่หัวฯ และสมเด็จพระนางเจ้าฯ

**ปลัดเทศบาล ปฏิบัติหน้าที่** พระบรมราชินี เนื่องในโอกาสมหามงคลพระราชพิธีพระบรมราชาภิเษก พ.ศ.

**นายกเทศมนตรี** 2562 ซึ่งได้ไปรับมาแล้ว 1 รูปที่ หอประชุมเปรมฯ และได้จัดสรรให้บ้านใหม่ทั้งหมด จำนวน 7,753 แผ่น เทศบาล 1 แผ่น ศูนย์พัฒนาเด็กเล็ก 1 แผ่น จำนวน 7,755 แผ่น ซึ่งเราจะต้องแจกจ่ายให้ทั้งหมด ซึ่งได้เซ็ทวันที่ไว้แล้ว คือ จันทร์ ที่ 25 พ.ย. ซึ่งตัวข้าราชการเองก็ต้องใช้ชุดเครื่องแบบ และพอว่าตรงกับวันจันทร์ และจะใช้ห้องประชุมเทศบาล โดยมีจะต้องส่งตัวแทน โดยมีสมาชิกและกำนันผู้ใหญ่บ้าน และประธาน อสม. เราก็จัดสรรรูปภาพที่ได้ให้ประธานชุมชนกำนันผู้ใหญ่บ้านไปช่วยกันแจก แต่เราจะมีหลักฐานในการรับภาพ วันนั้นเราจะมีตัวแทนรับมอบ ขั้นตอนรายละเอียดทางเทศบาลจะแจ้งให้ทราบอีกครั้งหนึ่ง จึงนำเรียนท่านสมาชิกสภาให้ทราบก่อนค่ะ พอเสร็จแล้วเราต้องรายงานให้จังหวัดทราบด้วยค่ะ เราต้องทำพิธีแบบนี้ทุกที่ เราได้รับภาพพระบรมฉายาลักษณ์มาแล้ว เหลือจะแจกและรายงานให้จังหวัดนครราชสีมาทราบค่ะ

**นายสมศักดิ์ ดุมใหม่**  มีสมาชิกท่านจะอภิปรายไหมครับ ถ้าไม่มีผมขอปิดประชุมครับ

**ประธานสภาเทศบาล**

**ปิดประชุมเวลา 12.00 น.**

(ลงชื่อ) ผู้จัดทำรายงานการประชุม

(นางธัญพร ศรีมะเริง)

เลขานุการสภาเทศบาล

(ลงชื่อ) ผู้ตรวจรายงานการประชุม

(นางอุดรรัตน์ เกษใหม่)

สมาชิกสภาเทศบาล

(ลงชื่อ) ผู้ตรวจรายงานการประชุม

(นายสมศักดิ์ ดุมใหม่)

สมาชิกสภาเทศบาล

(ลงชื่อ) ผู้ตรวจรายงานการประชุม

(นายจันทร์ เทาใหม่)

สมาชิกสภาเทศบาล

รับรองรายงานการประชุม คราวประชุมสภาสมัย..................สมัยที่.................ครั้งที่..............ประจำปี...............วันที่.....................................................................................

(ลงชื่อ)

(นายรวย ทองยัง )

ประธานสภาเทศบาลตำบลบ้านใหม่